**Kalaallit Nunaannut attartukkanik timmisartuussinerni ilaasoqarnissamut akuersissuteqartoqarnissaanut qinnuteqaat**

Namminersorlutik Oqartussat nalunaarutaanni ilaasut amerlanerpaaffissaat pillugu § 2-mi allassimavoq, timmisartuutileqatigiiffiit Kalaallit Nunaannut ilaasunik tikisitsinissamut kissaateqartut, Corona Allattoqarfianut akuersissummik qinnuteqartussaasut. Qinnuteqaat pilertornerpaamik aammalu aallarnissaq kingusinnerpaamik ullunik qulinik sioqqullugu nassiunneqassaaq. Timmisartuutileqatigiiffiup Kalaallit Nunaannut tikinnermini akuersissut takutissinnaassavaa.

Qinnuteqaat uunga nassiunneqassaaq fly@nanoq.gl

Immersuiffissat uku immersorneqassapput:

Silaannakkut angallasseqatigiiffiup aqqa, najugaa aamma e-mailadressea:

Timmisartuussinermi siunertaq, tassunga kina timmisartuussinersoq ilanngullugu:

Angallaviup normua angallavillu:

Ulloq(-ut)/piffissaq:

Qinnuteqaammi umiarsuarmi inuttat nunami allamiit taarsiisussat pineqarpata, apeqqutit uku aamma akineqassapput:

* Aalisariut imaaniissimava aammalu sivikinnerpaamik ulluni 14-ini tikissimanngila? Aap  Naamik
* Umiarsuarmi inuttat danskisut innuttaassusillit aamma Kalaallit Nunaanni najugaqartutut nalunaarsorsimappat? Aap  Naamik
* Inuttat umiarsuarmiit timmisartumut bussinik/biilinik toqqaannartumik, najukkami innuttaasunut qanillinatik angallanneqassappat? Aap  Naamik

Suliap sukkasuumik ingerlanneqarnissaa siunertaralugu ilaasut ataasiakkaat **tamarmik immikkut** paasissutissaataasa uku nassiunneqarnissaat qinnutigineqarpoq:

* Ateq tamakkiisoq
* Ulloq inuuffik
* Pineqartoq akiuussutissanik kapitinnermi sumut killippa?
  + Akiuussutissanik kapitinnermi naammassinnissimavoq – angerlarsimaannartussaatitaassanngilaq, kisiannili akiuussutissanik kapitinnermi naammassinnissimanini uppernarsarsinnaassavaa:
  + Akiuussutissanik kapitinnermi naammassinnissimanngilaq – ulluni tallimani angerlarsimasussaatitaassaaq aammalu ullut tallimassaanni misissorteqqissalluni, tunillatsissimannginneq uppernarsarneqarpat angerlarsimasussaatitaaneq atorunnaassaaq.\*
    - Angerlarsimasussaatitaaneq illoqarfimmi sumi pissanersoq, aamma
    - Najugaq (angerlarsimasussaatitaaneq angerlarsimaffiinnarmi pissappat)
    - Akunnittarfiup aqqa (angerlarsimasussaatitaaneq akunnittarfimmi pissappat)
* Mobilnormu Kalaallit Nunaanni atorsinnaasoq (misissorteqqinnermi akissutip SMS-ikkut nassiunneqarnissaanut)
* Apuuffissaq.
* Innuttaassuseq (taamaallaat aalisariutit inuttaannut atuuppoq)
* Najugaq inuit allattorsimaffianni allassimasoq (taamaallaat aalisariutit inuttaannut atuuppoq)

\* Inuit angerlarsimaannartussaatitaasussat tassaapput tikittut 12-inik ukioqalereersimasut tamarmik, uku atorlugit naammassinnillutik kapitissimanngitsut:

* Pfizer/BioNTech (Comirnaty)
* Moderna
* AstraZeneca (Vaxzevria)
* Johnson & Johnson - Janssen Pharmaceutical (Johnson & Johnson atorlugu kapitinnermi ataatsimi akiuussutissinneqarneq naammassissaaq).

Ilaasussat allattorsimaffiat nassiunneqanngippat, qinnuteqaatip piffissarititaasup iluani suliarineqarnissaa Coronap Allattoqarfianit qulakkeerneqarsinnaanngilaq.

Akuersissummik tunniussinissap saniatigut timmisartuutileqatigiiffik ilaasunik tamanik misissuinermini ukuninnga ilanngussinissamut pisussaatinneqarpoq:

* + - 1. Ingerlatseqatigiiffiup ilaasup immersugassamik [Sumut](https://sumut2020.gl/Instructions/EditInstructions)-mik immersuisimanissaa qulakkiissavaa.
      2. Ingerlatseqatigiiffiup PCR-imut misissortinneq atuunnersoq, kiisalu timmisartumut ikinermi nal. ak. 48-it inorlugit pisoqaassuseqarnersoq qulakkiissavaa.